kardosdrur/scandi-wiki huggingface dataset:
Gainsbourg, vie héroïque

Gainsbourg, vie héroïque er en fransk film om den franske kunstner Serge Gainsbourg og hans liv. Filmen udkom i de franske biografer i januar 2010.

Filmen viser nogle nøglescener i Gainsbourgs liv, fra hans ungdom til hans sene år, og tydeliggør nogle handlinger ved at vise en slags über-Ich i form af en tegneseriefigur i Gainsbourgs skikkelse som reflekterer på kunstnerens handlinger og beslutninger.

Tegningerne der vises i filmen stammer ikke fra Gainsbourgs hænder men er lavet af instruktøren og initiativtageren til filmen, Johann Sfar. Tegningerne er også udkommet som bog.

Referencer

Eksterne links 
 

Franske film fra 2010
César for bedste debutfilm
Reitz Medaljer

Reitz Medaljer er en dansk virksomhed. Den blev grundlagt af Jørgen Reitz i Silkeborg i 1985. I 2007 solgte Jørgen Reitz firmaet til Stig Hellstern fra Jydsk Emblem Fabrik A/S i Malling i forbindelse med et generationsskifte.
Reitz Medaljer er specialiseret i at fremstille medaljer og ordensbånd til soldater i ind- og udland. Reitz Medaljer fremstiller blandt andet Ridderkorset i miniature.

Fabrikken har blandt andet et samarbejde med FN Museet.

Eksterne henvisninger
Officiel hjemmeside

Fremstillingsvirksomheder i Danmark
Danske virksomheder etableret i 1985
Anders Gustafsson

Anders Gustafsson (født 2. marts 1967) er en svensk-dansk filminstruktør.

Gustafsson er uddannet fra Den Danske Filmskole i 1997 med afgangsfilmen Svensk Roullette, der modtog Nordisk Panoramas pris for bedste nordiske kortfilm. Han har desuden instrueret novellefilmene Manden med tubaen (1999) og Skoda (2001); sidstnævnte med Nicolaj Kopernikus i hovedrollen. Filmen Fodbolddrengen fra 2001 blev på Odense Filmfestival kåret som bedste dokumentar. I 2004 modtog han en Robert for Bagland (2003) i kategorien årets børne- og familiefilm.

Eksterne henvisninger 
 

Filminstruktører fra Danmark
Filminstruktører fra Sverige
Sigmund (navn)

Sigmund er et fornavn og efternavn. Sigmund er en afart af det mandlige fornavn Siegmund (se dette). En anden form er navnet Sigismund.

Kendte bærere af navnet

Fornavn 
 Sigmund – fader til Sigurd Fafnersbane i Eddaen
 Sigmund den ældre i Færingesagaen
 Sigmund Freud (1856–1939) – østrigsk neurolog og grundlægger af psykoanalysen
 Sigmund Graff (1898–1979) – tysk dramatiker
 Sigmund Hemmel (ca. 1520–1565) – tysk komponist fra Reformationstiden
 Sigmund Jähn (født 1937) – den første tyske astronaut
 Sigmund Moosauer (1877–1944) – tysk læge og første sanitetschef for Kriegsmarine
 Sigmund Romberg (1887–1951) – amerikanisk komponist af ungarsk herkomst
 Sigmund Trondheim (født 1995) – dansk sanger

Efternavn 
 Anne-Marie Sigmund (født 1941) – præsident for Den Europæiske Unions Økonomiske og Sociale Komité (EESC)
 Elsbeth Sigmund (født 1942) – schweizisk skuespillerinde
 Helmut Sigmund (?-2009) – østrigsk ORF-moderator
 Oskar Sigmund (1919–2008) – tysk komponist, organist og musikvidenskabsmand
 Rudolf Sigmund (1903–1976) – østrigsk politiker (SPÖ)

Drengenavne
Jens Andersen Brock

Jens Andersen Brock (død 1408), af Gammel Estrup, var en dansk rigsråd og ridder.

Jens Andersen Brock nævnes som ridder i 1358 og som lensmand på Bygholm 1369 – 70, på Kalø i 1379, på Tranekær i 1394. Jens Andersen hørte allerede i Valdemar Atterdags sidste tid til de ældste medlemmer af det danske rigsråd og fører endog i 1374 titel af Rigets Drost, hvilket embede dog både før og siden beklædtes af Henning Podebusk. Også under dronning Margrete 1. nævnes han ofte; nogen selvstændig politisk rolle vides han imidlertid aldrig at have spillet.

I året 1404 blev hans søn Jens Jensen Brock af Clausholm dræbt af hr. Jens Nielsen Løvenbalk af Avnsbjerg, der dog nødtes til at sone drabet ved indstiftelse af messer for den døde og ydmygt knæfald for hans frænder. Få år efter, 1408, døde Jens Andersen Brock i høj alder.

Efter hans søns død skænkede Jens Andersen Brock i 1406 gods til oprettelse af et Sankt Katrine kapel i Roskilde domkirke, det blev dog aldrig bygget, i stedet anvendtes kapitalen til stiftelse af et alter i det af biskop Peder Jensen Lodehat netop indrettede Sankt Sigfreds kapel det forbedrede kannikepræbende Rota blev fast knyttet. Slægten Brock skulle altid have præsentationsretten, en ret som bevaredes længe efter reformationen.

Kilder 
 
 Christian Henrik Brasch, Vemmetoftes Historie I, 17 ff.

Fodnoter 

Rigsråder fra Danmark
Jens Andersen
Danskere i 1300-tallet
Artikler fra 1. udgave af Dansk biografisk leksikon
Island Records

Island Records er et amerikansk pladeselskab, der blev grundlagt på Jamaica i 1959 af Chris Blackwell.

Selskabet flyttedes i 1962 til London, og i 1967 blev musikprofilen udvidet med britisk rock. Oprindeligt fokuserede selskabet på reggae. I 1989 blev selskabet opkøbt af PolyGram. Det har siden 1998 indgået i Universal Music.

Blandt andet Justin Bieber blev optaget af dette pladeselskab og senere verdenskendt.

Eksterne henvisninger 
  Island Records' hjemmeside for USA

Etableret i 1959
Pladeselskaber fra USA
Universal Music Group
Opmærksomhed

Opmærksomhed er den adfærdsmæssige og kognitive proces at rette sanserne mod et objekt og evnen til at fastholde koncentrationen. Der er forskel på evnen til at fastholde og allokere opmærksomhed i forskellige kulturer..

William James og Edward B. Titchener var den moderne psykologis grundlæggere og beskrev opmærksomhed som flere elementer. Flere af disse vil blive uddybet yderligere nedenfor.

Opmærksomhed er nødvendig for at holde information i arbejdshukommelsen og for effektivt at lagre den i langtidshukommelsen og derved lære det.

Opmærksomhed kan både ses som en parallel processering og en seriel processering. Desuden kan opmærksomhed både være fokuseret og delt, hvilket bl.a. kan ses ved cocktailparty-effekten.

Derudover argumenterer Broadbent for, at opmærksomhed er selektiv, da der er en begrænsning for, hvor mange informationer et individ kan processere på én gang. Det er en antagelse Treisman og Deutsch og Deutsch har arbejdet videre på og har udviklet deres egne teorier til.

Desuden kan der også være tale om vedvarende opmærksomhed med fastholdt opmærksomhed på et objekt over en længere periode.

Opmærksomhed kan også ses som åbenlys opmærksomhed eller skjult opmærksomhed (overt og covert attention).

For at undersøge opmærksomhed, bruges ofte visuel søgning. De første forsøg, der brugte denne metode, tydede på, at der fandtes to fundamentalt forskellige typer søgning: egenskabssøgning og kombinationssøgning

Opmærksomhed er også opdelt i endogen og eksogen opmærksomhed. Eksogen opmærksomhed en stimulidreven opmærksomhed, mens endogen opmærksomhed er en målrettet opmærksomhed

Referencer 

Kognitionspsykologi
Uløste problemer indenfor neurovidenskab
CABINN Metro

Hotel CABINN Metro er et hotel beliggende i København, som er en del af hotelkæden Cabinn Hotels. Hotellet blev færdigbygget i 2009 og var med sine 709 værelser Danmarks største hotel, indtil Bella Sky åbnede i 2011. Hotellet er beliggende på Arne Jacobsens Allé i Ørestad i København og er tegnet af arkitekten Daniel Libeskind.

Se også 
 Københavns hoteller

Eksterne henvisninger 
 Hotel CABINN Metros hjemmeside 

Ørestad
Hoteller i København
Etableret i 2009
Bella Sky

Bella Sky, egentlig AC Hotel Bella Sky Copenhagen, er et 4-stjernet kongreshotel beliggende i tilknytning til Bella Center i Ørestad i København. Hotellet blev indviet den 16. maj 2011. Med 812 værelser er det Københavns og indtil 2014 også Nordens største hotel. Hotellet er en del af AC by Marriott. Der er offentlig adgang til Bella Sky Bar på 23. etage.

Konstruktion 
Hotellet er tegnet af den danske tegnestue 3XN med NCC som hovedentreprenør. Det består af to tårne på hver 24 etager, hvor grundplanet forskydes i en vinkel på 15 grader opad, hvilket gør dem til de mest "skæve" bygninger i Europa. Denne forskydning betyder, at øverste og nederste etage er forskudt 20 meter i forhold til hinanden. Byggeriet har kostet 1,6 mia. DKK. 

Hotellet har blandt andet fem restauranter, 30 fleksible mødelokaler og et wellnessområde på 850 m².

Hotellet består af to højhuse i glas og metal i 23 etager med i alt 812 værelser og er sammenbygget med Bella Centers kongrescenter. Grundstensnedlæggelsen foregik den 17. september 2008.

Forfatteren Jakob Mathiassen arbejdede som betonarbejder med konstruktionen i 2008–2010.

Forsøg med kvindeetage 
Bella Sky forsøgte efter åbningen at introducere en kvindeetage kaldt "Bella Donna", idet mænd ikke var tilladt adgang til hotellets 17. etage, der således var forbeholdt kvinder. Efter klage til først Ligebehandlingsnævnet og siden domstolene fastslog Østre Landsret den 25. april 2014 i en endelig afgørelse, at kvindeetagen udgjorde en overtrædelse af ligebehandlingsloven, hvorefter hotellet oplyste, at etagen fremover ville være åben for alle.

Se også 
 Københavns hoteller

Referencer

Eksterne henvisninger 
 AC Hotel Bella Sky Copenhagen hjemmeside

Hoteller i København
Etableret i 2011
Ørestad
Comwell
Apperception

Apperception er i filosofi organiseringen af den rene perception, dvs. evnen til at skabe enhed i den information sanseapparatet modtager.  

Immanuel Kant skelner mellem empirisk apperception og transcendental apperception. Transcendental apperception betegner det faktum, at gyldig erkendelse er mulig uden brug af erfaring. Det vil sige en viden, der er før og uafhængig af erfaring (a priori).

Kognitionspsykologi
Allindemagle

Allindemagle er en tidligere landsby i Ringsted Kommune på Sjælland. Byen ligger i Allindemagle Sogn, Ringsted Herred, tidligere Sorø Amt (nu Region Sjælland).

Navnet kendes helt tilbage til middelalderen som Alendæ (9. februar 1317) og Alendæmaglæ (6. oktober 1396). Forleddet er træsorten el. Efterleddet er -und. i betydningen "forsynet med eller lignende det og det". Sammen med Allindelille hører det til de tidlige stednavne med efterstillet adjektiv.

Allindelille bestod i 1682 af 18 gårde. Det samlede dyrkede areal udgjorde 512,5 tønder land skyldsat til 100,67 tønder hartkorn. Dyrkningsformen var trevangsbrug.

I Allindemagle ligger Allindemagle Kirke.

Noter

Litteratur 
 Karl-Erik Frandsen: Vang og tægt. Studier over dyrkningssystemer og agrarstrukturer i Danmarks landsbyer 1682-83 (Bygd 1983), 
 Kristian Hald: Vore Stednavne; Udgivet af Udvalget for Folkeoplysningens Fremme. C. E. Gads Forlag, København 1950.
 Henrik Pedersen: De danske Landbrug fremstillet paa Grundlag af Forarbejderne til Christian V.s Matrikel 1688. Udgivet efter hans Død paa Bekostning af Carlsbergfondet (København MCMXXVIII; Reprotryk for Landbohistorisk Selskab, København 1975), 
 Lis Weise: "Efterstillet adjektiv i danske stednavne" (Navnestudier udgivet af Institut for Navneforskning Nr. 8); Akademisk Forlag, København 1969

Byer i Ringsted Kommune
Søholm

Søholm har flere betydninger:
 Søholm (Asminderød Sogn) – en bebyggelse og et ejerlav i Asminderød Sogn, Fredensborg Kommune
 Søholm (Emdrup) – et landsted ved Emdrup Sø i Gentofte Kommune tegnet af C.F. Hansen
 Søholm (Klampenborg) - en bebyggelse i Klampenborg tegnet af Arne Jakobsen
 Søholm (Køng Sogn) – et ejerlav og en landbrugsejendom i Køng Sogn, Assens Kommune
 Søholm (Magleby Stevns Sogn) – et ejerlav og en landbrugsejendom i Magleby Stevns Sogn, Stevns Kommune
 Søholm Keramik – en dansk virksomhed
Skram (adelsslægter)

Skram er navnet på to uddøde danske uradelsslægter.

Den ene slægt Skram [m enhjørning] var en uradelig, uddød slægt, der stammede fra Sønderjylland, og som førte en halv sølv (hvid) enhjørning i blåt felt og på hjelmen tretten vekselvis blå og sølv-faner med guld-stænger. En Peder Skram nævnes 1315 blandt hertug Eriks forlovere ved forliget i Nyborg. Han var måske fader til Erik Skram, der gav gods til Løgumkloster for sit lejersted. Sidstnævntes sønnesøns søn, Christiern Skram til Urup i Østbirk s, der blev såret i låret i slaget 1518 ved Brännkyrka nær Stockholm, og var lam (eller halt?) resten af sin levetid. Han gjorde sit testamente 1519 Han var fader til søhelten, hr. Peder Skram (ca. 1491-1581), blandt hvis 18 børn med Elsebe Krabbe [af  Østergård] kun skal nævnes Niels Skram til Urup (1555-1601), der var indehaver af forskellige forleninger. Den nyere lidet fremtrædende slægt stammede fra nævnte Christiern Skrams broder, Ove Skram til Hammergård og Dejbjerglund. En af dennes efterkommere, Valdemar Skram til Sjelle skovgård og Todbøl (1617-1693), underskrev Suverænitetsakten 1661. Hans sønnesøn, kaptajn Valdemar Skram, der var død 1722, blev vistnok slægtens sidste mand, hans søster Elisabeth levede endnu 1746.

En anden slægt Skram [med stige] er af slægtebogsfruerne fejlagtigt kaldet stihage-Skram, men der var netop ikke hage på deres stormstige. Den er lige så fejlagtigt blandet sammen med Fasti og Spliid, der også fører stormstige i våbnet. Stamfar var en ukendt Astrad, Arst og/eller Arnest, hans  sønner var Jens Arstsen (-1349-), Peder Arstsen (-1349- før 1406-), Christiern Arnestsøn (-1361-), og Sönnich Arnestsen (-1361-1370?-). Slægten tog navn efter en mor af foranstående slægt. Landsdommer i Nørrejylland Erik Skram til Hastrup (død 1568) var fader til rigsråden Jørgen Skram til Tjele (1534-1592). Slægten uddøde med Elle og Maren Skram (-1673) til til Rammegård lidt SV f Lemvig.

Væsentlige medlemmer af slægterne 
 Erik Skram [m stige] (død 1568) til Hastrup – landsdommer
 Jørgen Skram [m stige] (1534-1592) til Tjele – landsdommer og rigsråd, søn af Erik
 Laurids Skram [m stige] (1530-1587) til Hastrup - lensmand
 Peder Skram [m enhjørning] (ca. 1503-1581) til Urup i Østbirk s – rigsråd, admiral, søhelt
 Niels Skram [m enhjørning] (1555-1601) til Urup - lensmand, søn af Peder

Kilder 
 Poul Bredo Grandjean, "Skram", i: Christian Blangstrup (red.), Salmonsens Konversationsleksikon, København: J.H. Schultz Forlag 1915-30.
 Danmarks Adels Aarbog  1917 side 461-75: Skram [m enhjørning].
 Danmarks Adels Aarbog 1892: Fasti, s 133: Skram [m stige],

Adelsslægter fra Danmark
 
Salmonsens
Saltsø

En saltsø eller salin indsø er en endorheisk indsø med en koncentration af salte (hovedsagelig natriumklorid) og andre mineraler betydeligt højere end normalt (ofte defineret som mindst tre milligram salt pr. liter). I mange tilfælde har saltsøer højere koncentration af salt end havvand.

Dannelse 
Saltsøer dannes når vandet, som strømmer ind i indsøen med sine opløste salte og mineraler, ikke kan komme ud igen, fordi indsøen ikke har afløb. Derefter fordamper vandet og efterlader de opløste salte i søen så saliniteten (saltholdigheden) i vandet øges. 

En saltsø er af denne grund et udmærket sted for saltproduktion, og der anlægges også kunstige saltsøer, såkaldte saltdamme.

Den høje salinitet fører også til en unik flora og fauna i indsøen.

Når vandet er forsvundet 

Hvis mængden af vand som strømmer ind i indsøen er mindre end det som fordamper, så vil indsøen til sidst forsvinde helt og efterlade en saltslette eller playa, som for eksempel Bonneville Salt Flats i Utah, USA.

De største saltsøer 
De fire største saltsøer i verden er, i rækkefølge: Det Kaspiske hav, Aralsøen, Balkhasjsøen og Great Salt Lake, som også er størst på den vestlige halvkugle. Den saltsø som ligger højest over havet er Namtso, og den lavest beliggende er Dødehavet, som også er det laveste punkt på Jordens overflade overhovedet.

Referencer 
 Forelæsningsnotater om saltsøer 

Søer
Ørkener
Botkyrka kommun

Botkyrka kommune ligger i det svenske län Stockholms län i Södermanland. Kommunens administrationscenter ligger i Tumba.

Byområder 
Botkyrka kommune har fire byområder.
I tabellen er indbyggertal pr 31. december 2005.

 *Den del af Stockholm som ligger i Botkyrka kommun. Stockholm ligger også i følgende kommuner; Järfälla, Huddinge, Haninge, Tyresö, Danderyd, Sollentuna, Solna, Stockholm, Nacka og Sundbybergs kommun.

Kommuner i Stockholms län
Forstæder til Stockholm
Hvornum Kirke

Hvornum Kirke ligger i landsbyen Hvornum ca. 9 km sydvest for Hobro. Kirken hører til Århus Stift. Den blev bygget omkr. 1100.
Hvornum Kirke har gennemgået en grundig istandsættelse. Kunstneren Oda Knudsen deltog i arbejdet med alterbillede/udsmykning af prædikestol samt farvesætning af stoleværk. Indvielsen efter arbejdet fandt sted 1. søndag i advent 2007.

Eksterne henvisninger 

 Hvornum Kirke hos KortTilKirken.dk

Kirker i Mariagerfjord Kommune
Kirker i Århus Stift
Kirker i Randers Amt
Tomme tønder buldrer mest

Tomme tønder buldrer mest er et ordsprog eller en talemåde der kan betyde, at den, der råber højest, ved mindst, eller at de mest frembrusende ofte er dem, der har mindst substans i deres ytringer eller projekter.

Ord og vendinger
Ste van Holm

Ste van Holm (født Stefan Holm, 1977) er en dansk musiker.

Han har på nuværende tidspunkt udgivet syv album, hvoraf alle er tilgængelige på iTunes.

Diskografi 
 Odyssey (2001)
 Tabula Rasa (2004)
 Constructions (2007)
 Anyway (2009)
 Harvest (2012)
 Tesla (2015)
 Illusions (2016)

Musikvideoer 
Udover at instruere videoer til egne numre, har Ste van Holm også instrueret for Majbritt Løfgreen og Trey Gunn (King Crimson).
Herudover instruerede Ste van Holm filmen 'Traumfestival' om bandet Einstürzende Neubauten i 2003.

Referencer 

Musikere fra Danmark
Citroën C6

Citroën C6 var den største personbil, som Citroën markedsførte. Den blev introduceret i 2005 og afløste Citroën XM, som udgik i 2000.

Modellen er baseret på en forlænget udgave af platformen fra Citroën C5 og Peugeot 407. I modsætning til forgængeren findes der kun én karrosserivariant, nemlig en 4-dørs sedan.

Motorprogrammet omfatter en 6-cylindret benzinmotor samt 4- og 6-cylindrede dieselmotorer.

C6's konkurrenter er hovedsageligt Audi A6, BMW 5-serie, Honda Legend og Volvo S80.

Tekniske specifikationer

Kilder og eksterne henvisninger 

C06
Forhjulstrukne biler
Øvre mellemklassebiler
Biler introduceret i 2005
Biler fra 2000'erne
Biler fra 2010'erne
Aldersbetinget fertilitetskvotient

Den aldersbetingede fertilitetskvotient angiver, hvor mange  børn, kvinderne i en bestemt alder føder. Den angives normalt pr. 1000 kvinder og beregnes for de fleste lande for hver 1 års aldersinterval for kvinderne fra 15 til 49 år. De aldersbetingede fertilitetskvotienter bruges bl.a. til at beregne samlet fertilitet, som er et samlet mål for frugtbarheden i et land, samt bruttoreproduktionstallet og nettoreproduktionstallet.

Demografiske begreber
Aldring
Ensom

"Ensom" er en sang af den danske sangerinde Medina, der blev udgivet den 2. november 2009, som den tredje single fra albummet Velkommen til Medina.

Trackliste 
 Single
 "Ensom" (Radio Edit) – 3:25
 Remixes
 "Ensom" (Radio Edit) – 3:25
 "Ensom" (Svenstrup & Vendelboe Remix) – 4:47
 "Ensom" (Ronen Dahan Remix) – 4:15
 "Ensom" (Jay Adams Remix) – 7:04
 "Ensom" – 4:11
 "Ensom" (Akustisk Mix) – 4:15

Hitlisteplacering

Referencer 

Singler fra 2009
Sange af Medina
Far West

Far West er en navnkundig dansk galopvæddeløbshest, der i 1950 som den første vandt både dansk, svensk og norsk derby.

Far West blev bragt til start 27 gange og vandt 25 gange samt 2 andenpladser.

Far West blev i avlen den første danske derbyvinder, som selv blev far til en derbyvinder, nemlig Far Bell, hvis mor var Blue Bell.

 Træner: Willy Waugh
 Jockey: William Heavey
 Opdrætter: Seinhuus Stutteri
 Ejer: Stald W.B.
 Mor: Mrs. Cillas
 Far: Farwater

Berømte heste
Tæt på

Tæt på er debutalbummet fra den danske sangerinde og sangskriver Medina, der blev udgivet den 13. september 2007 på At:tack Music. Albummet er produceret af de to producer-teams, Copenhaniacs og Providers og gæstes af rapperne Joe True og Ruus, samt sangeren Joey Moe.

Spor

Kilder 

Medina-album
Debutalbum fra 2007
D-beat

D-beat (også kendt som Discore og käng, i Sverige) er en stil som udsprang af hardcore punk i 1980'erne med bandet Discharge, som genren også er navngivet efter. Discharge var selv meget inspireret af Motörheads rytmer. The Varukers anses dog for at være den første d-beat gruppe. Tekstindholdet i genren er ofte råbte slogans. Stilen er tydeligt adskilt fra sine forgængere ved dets sparsomme brug af sangtekster, og er mere lignende heavy metal. D-beat associeres ofte med crust punk, som dog er en hårdere og mere kompleks variation. D-beat bands tekster behandler ofte antikrig, anarkistbeskeder og frygten for 1980'ernes atomkrig, som anarko-punk også gør. Genren er meget populær i Sverige, og udviklet der med grupper som Discard, Anti Cimex, Mob 47, Driller Killer,,  Wolfpack, No Security Totalitär, Avskum, Skitsystem, og Disfear Andre d-beat grupper inkluderer Disclose, fra Japan; Disaster fra England, Crucifix, From Ashes Rise, Tragedy og Final Conflict, fra USA, Ratos de Porão, fra Brasilien; og MG15, fra Spanien.

Litteratur 
 Ekeroth, Daniel (2008). Swedish Death Metal. Bazillion Points Books.
 Glasper, Ian (2004). Burning Britain: The History of UK Punk 1980-1984. Cherry Red Books.
 Jandreus, Peter (2008). The Encyclopedia of Swedish Punk 1977-1987. Stockholm: Premium Publishing.

Fodnoter 

Punk
Ernest Tubb

Ernest Dale Tubb (født 9. februar 1914, død 6. september 1984), også kendt som The Texas Troubadour, var en amerikansk sanger og sangskriver. Han var en af pionererne inden for country-musikken.

Det største hit i hans karriere var "Walking the Floor Over You" fra 1941, som markerede begyndelsen på honky-tonk-stilen. Han var den første, der fik et pladehit med den senere så kendte julesang "Blue Christmas", som han hittede med i vinteren 1948–49. "Blue Christmas" forbinder de fleste i dag med Elvis Presleys indspilning fra 1957, der var i en lidt mere rockende udgave og havde et vers mindre end Tubbs version. Et andet velkendt Tubb-hit var "Waltz Across Texas"  fra 1965, skrevet af hans nevø Quanah Talmadge Tubb (Billy Talmadge), som blev en af hans mest efterspurgte sange og ofte bruges på dansesteder i Texas til valseundervisning. Tubb indspillede duetter med den på det tidspunkt spirende stjerne, Loretta Lynn, i begyndelsen af 1960'erne, heriblandt deres hit "Sweet Thang".

Hæder 
Ernest Tubb har en stjerne på Hollywood Walk of Fame ud for adressen 1751 Vine Street. Han er også optaget i Country Music Hall of Fame.

Singer-songwritere fra USA
Countrymusikere
Countrysangskrivere
Personer fra Texas
Hollywood Walk of Fame
Elektro-dieseltraktion

Elektro-dieseltraktion (også kendt som "dual-mode" traktion), hvor toget drives enten ved elektricitet som eltraktion, hvor jernbanen er elektrificeret eller eller som dieseltraktion ved dieselgeneratorer, hvor jernbanen ikke er elektrificeret.

(Elektro-dieseltraktion bør ikke forveksles med dieselelektrisk traktion, hvor den eneste kraftkilde er en eller flere dieselmotorer.)

Elektro-dieseltraktion er udviklet til drift i områder som kun er delvist elektrificeret og hvor dieseldrift ikke er ønskværdig på delstrækninger, f.eks. i byområder.

Eksempler på elektro-diesellokomotiver/-togsæt er:

Frankrig:
 Bombardier B 81500 – togsæt i drift siden 2005
 Bombardier B 82500 – togsæt

Storbritannien:

 British Rail Class 73 strækningslokomotiv

USA:
 General Electric P32AC-DM strækningslokomotiv
 Bombardier ALP-45DP strækningslokomotiv

Hybridtraktion 
En særlig type elektro-diesellokomotiver er hybridlokomotiver, hvor elektriciteten kommer fra batterier, der oplades af dieselgeneratorer.

Lokomotiver
Ole Bondo Christensen

Ole Bondo Christensen (født 23. december 1957 i Skive) er en dansk politiker, der fra 1. januar 2010 er borgmester i Furesø Kommune, valgt for Socialdemokraterne.

Christensen er uddannet cand.techn.soc. og har arbejdet som kontorchef.

Han blev medlem af Furesø Kommunalbestyrelse i 2006 og har fra 2006 til 2009 været Socialdemokraternes gruppeformand og medlem af økonomiudvalget, plan- og miljøudvalget samt Furesø Handicapråd.

Ole Bondo Christensen er bror til formanden for Danmarks Lærerforening, Anders Bondo Christensen.

Referencer

Eksterne henvisninger 
 Ole Bondo Christensens hjemmeside 

Personer fra Skive
Borgmestre fra Socialdemokraterne
Borgmestre i Danmark 2018-2021
Borgmestre i Danmark 2022-2025